24 il-MALTI Din Gżira Niexfa Ta loqma ħobż — u mal-ponot ta' subgħajja weħlet l-inġera bl-istejjer tal-iljieli ġoċ-ċelel Ħal Safi bla rqad Ma ġibtx ftit ħamrija miegħek/ staqsejtha, ħa tfakkrek fil-qroll imbaskat fuq il-ħaddejn7 Din gżira niexfa u li kieku kulħadd joffrilha ftit ħamrija kieku, tinbet ħrafa ġdida. Hawn ara, qaltli, u malli fetħet idejha rajt il-biża' ggranfat mal-kesħa tal-lejl fuq dgħajsa tigref l-ikħal tal-Mediterran, rajt lil ħalqha msaqqaf bil-kliem ta' ħafna stejjer bla tmiem xfar għajnejha mburġati bir-rabja li niżlet ma' ħaddejha.